CELEX: 62011TN0496
Language: sl
Date: 2011-09-15 00:00:00
Title: Zadeva T-496/11: Tožba, vložena 15. septembra 2011 – Združeno kraljestvo proti ECB

19.11.2011   
            
            
               SL
            
            
               Uradni list Evropske unije
            
            
               C 340/29
            
         Tožba, vložena 15. septembra 2011 – Združeno kraljestvo proti ECB
   (Zadeva T-496/11)
   2011/C 340/58
   Jezik postopka: angleščina
   
      Stranki
   
   
      Tožeča stranka: Združeno kraljestvo Velika Britanija in Severna Irska (zastopnika: K. Beal, barrister, in S. Ossowski, Treasury Solicitor)
   
      Tožena stranka: Evropska centralna banka
   
      Predlog
   
   Razveljavitev Okvira politike nadzora Eurosistema (Eurosystem Oversight Policy Framework) Evropske centralne banke (ECB) z dne 5. julija 2011 (1) v delu, v katerem je v njem določena lokacijska politika, ki se uporabi za klirinške sisteme s centralno nasprotno stranko (central counterparty clearing systems) (CCPs) s sedežem v državah članicah, ki niso del Eurosistema.
   
      Tožbeni razlogi in bistvene trditve
   
   V utemeljitev tožbe se tožeča stranka sklicuje na pet tožbenih razlogov.
   
               1.
            
            
               S prvim tožbenim razlogom tožeča stranka trdi,
               
                           —
                        
                        
                           da ECB ni bila – bodisi v celoti bodisi ker se ni zatekla k razglasitvi zakonodajnega instrumenta, kot je uredba, ki bi jo sprejel Svet ali ECB sama – pristojna za objavo izpodbijanega akta.
                        
                     
         
               2.
            
            
               Z drugim tožbenim razlogom tožeča stranka trdi,
               
                           —
                        
                        
                           da bo izpodbijani akt bodisi de jure bodisi de facto uvedel zahtevo glede sedeža za CCPs, ki želijo opravljati operacije kliringa ali poravnave v valuti euro, katerih dnevno poslovanje presega določen obseg. Meni, da je izpodbijani akt v nasprotju z vsemi ali katerim koli od členov 48, 56 in/ali 63 PDEU, ker:
                           
                                       (a)
                                    
                                    
                                       bodo CCPs s sedežem v državah članicah, ki niso v euroobmočju, kot je Združeno kraljestvo, morali preseliti svoje upravne in nadzorne centre v države članice, ki so članice Eurosistema. Morali se bodo tudi ponovno ustanoviti kot pravne osebe, ki jih priznava nacionalno pravo druge države članice;
                                    
                                 
                                       (b)
                                    
                                    
                                       če se taki CCPs ne preselijo, kot se zahteva, ne bodo več imeli – bodisi pod enakimi pogoji kot CCPs s sedežem v teh državah bodisi nikakršnega – dostopa do finančnih trgov v državah članicah Eurosistema;
                                    
                                 
                                       (c)
                                    
                                    
                                       taki nerezidenčni CCPs ne bodo imeli – bodisi pod enakimi pogoji bodisi nikakršnega – dostopa do ugodnosti, ki jih nudijo ECB ali Nacionalne centralne banke Eurosistema;
                                    
                                 
                                       (d)
                                    
                                    
                                       zato bo možnost takih CCPs nuditi storitve kliringa ali poravnave v valuti euro strankam v Uniji omejena ali celo v celoti prepovedana.
                                    
                                 
                     
         
               3.
            
            
               S tretjim tožbenim razlogom tožeča stranka trdi,
               
                           —
                        
                        
                           da je izpodbijani akt v nasprotju s členoma 101 in/ali 102 PDEU v povezavi s členoma 106 PDEU in 13 PEU, ker:
                           
                                       (a)
                                    
                                    
                                       dejansko zahteva, da morajo vse operacije kliringa, ki se opravljajo v valuti euro in ki presegajo določeno raven, opravljati CCPs, ki imajo sedež v državi članici euroobmočja;
                                    
                                 
                                       (b)
                                    
                                    
                                       dejansko nalaga Nacionalnim centralnim bankam euroobmočja, naj CCPs s sedežem v državah članicah, ki niso članice euroobmočja, ne dajo rezerv v valuti euro, če presežejo pragove, določene v odločbi.
                                    
                                 
                     
         
               4.
            
            
               S četrtim tožbenim razlogom tožeča stranka trdi,
               
                           —
                        
                        
                           da zahteva, da CCPs s sedežem v državah članicah, ki niso članice euroobmočja, spremenijo obliko pravne osebe in sedež, pomeni neposredno ali posredno diskriminacijo glede na državljanstvo. Kršila naj bi tudi načelo enakosti, ki je splošno načelo EU, saj naj bi bili CCPs s sedeži v različnih državah članicah izpostavljeni različni obravnavi brez objektivnih razlogov za to.
                        
                     
         
               5.
            
            
               S petim tožbenim razlogom tožeča stranka navaja,
               
                           —
                        
                        
                           da – ne da bi prevzela dokazno breme za to, da take omejitve ni mogoče utemeljiti z javnim interesom (saj je dokazno breme na ECB, ki lahko, če želi, predstavi predpostavke za izjemo) – Združeno kraljestvo meni, da katera koli utemeljitev, da gre za javno politiko, ki bi jo navedla ECB, ne bi izpolnila zahtev sorazmernosti, saj so na voljo manj omejujoči načini zagotavljanja nadzora nad finančnimi institucijami, ki imajo sedež v Uniji, vendar zunaj euroobmočja.
                        
                     
         
      (1)  Javnosti je bil dan na razpolago z objavo na spletni strani ECB 5. julija 2011.